CELEX: C2007/042/67
Language: da
Date: 2007-02-24 00:00:00
Title: Sag T-407/06: Sag anlagt den 21. december 2006 — Zhejiang Aokang Shoes mod Rådet

24.2.2007   
            
            
               DA
            
            
               Den Europæiske Unions Tidende
            
            
               C 42/38
            
         Sag anlagt den 21. december 2006 — Zhejiang Aokang Shoes mod Rådet
   (Sag T-407/06)
   (2007/C 42/67)
   Processprog: engelsk
   Parter
   
      Sagsøger: Zhejiang Aokang Shoes Co., Ltd (Oubei, Kina) (ved solicitor I. MacVay, R. Thompson, QC og barrister K. Beal)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Den anfægtede forordning annulleres, for så vidt som den vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er kinesisk producent og eksportør af læderfodtøj, har nedlagt påstand om annullation af Rådets forordning (EF) nr. 1472/2006 af 5. oktober 2006 om indførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam (1).
   Til støtte for søgsmålet gør sagsøgeren ni anbringender gældende, hvoraf de første fem vedrører manglende kompetence, tilsidesættelse af væsentlige formforskrifter, der er fastsat i grundforordningen (2), og tilsidesættelse af princippet om beskyttelse af den berettige forventning, retten til kontradiktion og ligebehandlingsprincippet.
   Sagsøgeren gør endvidere gældende, at der er foretaget en urigtig og diskriminerende beregning af den på sagsøgeren anvendte dumpingmargen og at den anfægtede forordning er ugyldig som følge af et åbenbart fejlskøn for så vidt angår omfanget og varigheden af den skade, der udgør grundlaget for at pålægge sagsøgeren at betale told.
   Sagsøgeren gør endvidere gældende, at Kommissionen har tilsidesat grundforordningens artikel 20, idet den har undladt at give sagsøgeren behørig underretning om den væsentlige ændring af de endelige foranstaltninger, der blev bragt i forslag af Kommissionen mellem den 7. juli og den 28. juli 2006.
   
      (1)  EUT L 275, s. 1.
   
      (2)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1).